Primera Divisiónin kausi 2009–2010

Primera Divisiónin kausi 2009–2010 on Espanjan jalkapallon pääsarjan Primera Divisiónin 79. kausi. Kausi alkaa 29. elokuuta 2009 ja päättyy 16. toukokuuta 2010. Hallitsevana mestarina kauteen lähtee Barcelona. Primera Divisióniin nousi kolme uutta joukkuetta Segunda Divisiónista. Edellisellä kaudella pudonneiden Betisin, Numancian ja Recreativon tilalle nousevat Tenerife, Xerez ja Zaragoza, joista Xerez teki seurahistoriaa nousemalla ensimmäistä kertaa maan pääsarjaan.

Barcelona onnistui toistamaan edelliskauden mestaruuden, lopulta kolmen pisteen erolla toiseksi sijoittuneeseen Real Madridiin. Taistelu mestaruudesta säilyi näiden kahden joukkueen välillä aina viimeiselle sarjakierrokselle asti, ennen sen alkua piste-eroa oli Barcelonan hyväksi yksi piste. Barcelona voitti sarjan 99 pisteellä, joka oli sarjan uusi ennätys. Putoamisuhan alla olivat viisi joukkuetta: Valladolid, Racing, Málaga, Tenerife ja Xerez, joista neljällä ensimmäisellä oli sama pistemäärä 36 pistettä. Lopulta putoajiksi varmistuivat Valladolid, Tenerife ja Xerez.

Pelaajasiirrot 

Kautta voidaan pitää merkittävänä sen huomattavien pelaajasiirtojen takia. Maailman parhaaksi pelaajaksi valittu portugalilainen laitalinkki Cristiano Ronaldo siirtyi Real Madridiin maailman kalleimalla siirtosummalla, 94 miljoonalla eurolla.

Myös brasilialaisen Kakán vahvistettiin siirtyvän samaiseen seuraan 65 miljoonalla eurolla. Muita Primera Divisióniin siirtyneitä pelaajia olivat 55 miljoonan euron Zlatan Ibrahimović (Barcelona), 35 miljoonan Karim Benzema (Real Madrid) ja 30 miljoonan Xabi Alonso (Real Madrid).

Kauden kalleimmat siirrot

Tuomarit 
Kaudelle 2009–2010 nimettiin 22 erotuomaria, joka oli yksi vähemmän kuin edellisellä kaudella. Carlos Megía Dávila ei kuitenkaan läpäissyt tuomareiden kuntotestiä, eikä näin tuomitse kaudella. Xavier Estrada Fernández ja José Luis González González nousivat ensimmäistä kertaa tuomitsemaan pääsarjatasolle. Kauden päätteeksi urheilulehti Marca myöntää parhaiten suoriutuneelle erotuomarille Guruceta-palkinnon. Edelliskauteen tuomariuransa päättivät Luis Medina Cantalejo, Arturo Daudén Ibáñez ja Julián Rodríguez Santiago.

Joukkueiden tiedot

Valmentajavaihdokset

Sarjataulukko 

O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero, P = pisteetJärjestyksen sarjataulukossa ratkaisee: 1. pisteet; 2. keskenäisten otteluiden pisteet; 3. keskenäisten otteluiden maaliero; 4. keskenäisten otteluiden tehdyt maalit; 5. maaliero; 6. tehdyt maalit

¹ Mallorca ei saanut UEFA:lta lupaa osallistua Eurooppa-liigaan seuran taloudellisten ongelmien takia, ja täten vapaaksi jäänyt paikka myönnettiin sarjassa seitsemänneksi sijoittuneelle Villarrealille.

Tulokset 

Kotijoukkue vasemmalla, vierasjoukkue ylhäällä.

Pichichi-palkinto 

Lionel Messi voitti uransa ensimmäisen Pichichin 34 maalillaan. Hänet palkittiin myös Euroopan Kultaisella kengällä. Messi sivusi maalimäärällään aikaisempaa Ronaldon kaudella 1996–1997 tekemää Barcelonan ennätystä. Sarjan yhden kauden maaliennätys on 38 maalia, jonka jakavat Zarra ja Hugo Sánchez.

Zarra-palkinto 
David Villa voitti palkinnon neljännen kerran urallaan. Palkinto jaetaan parhaalle espanjalaiselle maalintekijälle.

Zamora-palkinto 
Ensimmäistä kertaa Barcelonan seurahistoriassa joukkue voitti sekä parhaan maalintekijän palkinnon (Pichichi) että suhteessa vähiten maaleja päästäneen maalivahdin palkinnon (Zamora). Víctor Valdés voitti palkinnon toista kertaa peräkkäin ja yhteensä kolmannen kerran urallaan.

Muut palkinnot

Miguel Muñoz -palkinto
Pep Guardiola palkittiin toisena vuotena peräkkäin parhaan valmentajan palkinnolla. Samalla hänestä tuli ensimmäinen valmentaja, joka on voittanut kyseisen palkinnon kahtena kautena perätysten.

Di Stéfano -palkinto
Messistä tuli ensimmäinen pelaaja, joka on voittanut Di Stéfano -palkinnon kahdesti. Lukijaäänestys on käynissä kauden alusta loppuun, jonka jälkeen Alfredo di Stéfanon johtama raati valitsee lopullisen voittajan. Tällä kaudella raatiin kuuluivat Fabio Capello, Andoni Zubizarreta, José Eulogio Gárate, Emilio Butragueño, Manuel Díaz Vega, Fernando Hierro, Luis Suárez, Quini, Johan Cruijff, Zinedine Zidane, Santiago Segurola, Amalio Moratalla ja Eduardo Inda.

Guruceta-palkinto

Alberto Undiano Mallenco palkittiin toistamiseen urallaan sarjan parhaana erotuomarina. Ensimmäisen palkintonsa hän voitti kaudella 2006–2007. Hänet on valittu myös tuomitsemaan ainoana espanjalaisena erotuomarina vuoden 2010 MM-kilpailuihin.

EFE -palkinto
Lionel Messi voitti parhaan iberoamerikkalaisen pelaajan palkinnon toisena kautena peräkkäin ja kolmannen kerran koko urallaan. Hänestä tuli samalla ensimmäinen pelaaja, joka on voittanut kyseisen palkinnon kolmesti. Iván Zamorano ja Ronaldo voittivat urallaan EFE -palkinnon kahdesti.

Don Balón -palkinto

Paras pelaaja: Lionel Messi (Barcelona)
Paras espanjalainen pelaaja: Borja Valero (Mallorca)
Paras ulkomaalainen pelaaja: Lionel Messi (Barcelona)
Paras veteraani pelaaja: Carles Puyol (Barcelona)
Kauden läpimurto: Javi Martínez (Athletic)
Paras valmentaja: Pep Guardiola (Barcelona)
Paras tuomari: Javier Turienzo Álvarez

Fair play -joukkue
Real Madrid voitti kolmannen kerran historiassaan Espanjan jalkapalloliiton jakaman reilun pelin palkinnon.

Tilastot

Maalinteko
Kauden ensimmäinen maali: Raúl (Real Madrid) 25. minuutilla ottelussa Deportivoa vastaan (29. elokuuta 2009).
Nopein maali: 34 sekuntia – Riki (Deportivo) ottelussa Racing Santanderia vastaan (11. huhtikuuta 2010).
Myöhäisin maali: 90+6 minuuttia – Andrés Guardado (Deportivo) ottelussa Atlético Madridia vastaan (21. marraskuuta 2009).
Suurin maaliero: 6 maalia – Real Madrid 6–0 Zaragoza (19. joulukuuta 2009).
Eniten maaleja tehnyt voittanut joukkue: 6 maalia
Barcelona 6–1 Zaragoza (25. lokakuuta 2009).
Real Madrid 6–0 Zaragoza (19. joulukuuta 2009).
Real Madrid 6–2 Villarreal (21. helmikuuta 2010).
Eniten maaleja tehnyt hävinnyt joukkue: 3 maalia
Athletic Bilbao 4–3 Racing Santander (29. maaliskuuta 2010).
Getafe 4–3 Sevilla (25. huhtikuuta 2010).
Eniten maaleja pelaajalla yhden ottelun aikana: 3 maalia
Roberto Soldado (Getafe) ottelussa Racing Santanderia vastaan (30. elokuuta 2009).
Seydou Keita (Barcelona) ottelussa Zaragozaa vastaan (25. lokakuuta 2009).
Roberto Soldado (Getafe) ottelussa Xereziä vastaan (29. marraskuuta 2009).
Lionel Messi (Barcelona) ottelussa Tenerifeä vastaan (10. tammikuuta 2010).
Lionel Messi (Barcelona) ottelussa Valenciaa vastaan (14. maaliskuuta 2010).
Gonzalo Higuaín (Real Madrid) ottelussa Valladolidia vastaan (14. maaliskuuta 2010).
Lionel Messi (Barcelona) ottelussa Zaragozaa vastaan (21. maaliskuuta 2010).
Cristiano Ronaldo (Real Madrid) ottelussa Mallorcaa vastaan (5. toukokuuta 2010).
Kauden ensimmäinen oma maali: David Prieto (Xerez) ottelussa Athletic Bilbaoa vastaan (13. syyskuuta 2009).

Varoitukset
Kauden ensimmäinen keltainen kortti: Daniel Aranzubia (Deportivo) ottelussa Real Madridia vastaan (29. elokuuta 2009).
Kauden ensimmäinen punainen kortti: Leandro Gioda (Xerez) ottelussa Mallorcaa vastaan (30. elokuuta 2009).

Joukkueet itsehallintoalueittain

Lähteet

Aiheesta muualla 
 La Ligan virallinen sivusto 

Espanjan Primera Divisiónin kaudet
Jalkapallosarjojen kausi 2009–2010/2010